Nicodemus Tessin Zaharra

Nicodemus Tessin Zaharra, suedieraz Nicodemus Tessin den äldre (Stralsund, Pomerania, 1615eko abenduaren 7a - Stockholm, Suedia, 1681eko maiatzaren 24a) suediar arkitektoa izan zen.

 Biografia 
Bere garaiko suediar arkitekto garrantzitsuena izan zen. Simon de la Valleren ikaslea izan zen, eta haren eragin nabaria du. Frantses estiloa sartu zuen Suediako arkitekturan.

1636an, Stockholmen hartu zuen bizilekua. 1676an, gorteko arkitekto izendatu zuten, eta, Europan barrena ikasten ibili ondoren, Palladio italiar arkitektoaren estiloa sartu zuen Eskandinavian.

Drottningholmgo errege-jauregia, haren semeak amaitu zuena, du lan garrantzitsuena (1662-1700). Beste lan batzuk: Kalmarko katedrala, Wrangel jauregia, Strömsholm errege-etxea.

 Galeria 

 Ikus, baita ere 
 Nicodemus Tessin Gaztea

 Erreferentziak 

Kategoria:Suediako arkitektoak
Kategoria:XVII. mendeko arkitektoak
Kategoria:Stockholmen hildakoak